**ՀԻՄՆԱՎՈՐՈՒՄ**

**«Գույք նվիրաբերելու մասին» Հայաստանի Հանրապետության կառավարության որոշման նախագծի ընդունման**

|  |  |
| --- | --- |
| 1 | **Անհրաժեշտությունը** |
|  | «Գույք նվիրաբերելու մասին»Հայաստանի Հանրապետության կառավարության որոշման նախագծի ընդունումը բխում է «Համայնքների գյուղատնտեսական ռեսուրսների կառավարման և մրցունակության երկրորդ» ծրագրի (այսուհետ` Ծրագիր) վարկային համաձայնագրերի շրջանակներում համայնքների և կոոպերատիվների հետ կնքված եռակողմ համաձայնագրերի համապատասխան դրույթից՝ պայմանավորված ձեռք բերված գույքի հետագա շահագործումն ապահովելու անհրաժեշտությամբ: |
| 2 | **Ընթացիկ իրավիճակը և առկա խնդիրները** |
|  | Հանրապետության անասնապահությամբ զբաղվող համայնքներում առկա են կենդանիների առողջության պահպանման, վարակիչ հիվանդությունների կանխարգելման, արհեստական սերմնավորման աշխատանքների բարելավման, գործող անասնաբույժներին անհրաժեշտ սարքավորումներով ու գործիքներով ապահովման խնդիրներ, «Գյուղատնտեսական ծառայությունների կենտրոն» պետական ոչ առևտրային կազմակերպությունը և «Բանջարաբոստանային և տեխնիկական մշակաբույսերի գիտական կենտրոն» փակ բաժնետիրական ընկերությունը սարքավորումներով ապահովման կարիք ունեն, «Հայաստանի ազգային ագրարային համալսարան» հիմնադրամն ունի ժամանակակից սարքավորումներով դասընթացներ վարելու կարիք, իսկ «Անասնաբույժների ազգային ասոցիացիա» հասարակական կազմակերպությանը` ուսուցումների և վերապատրաստումների անցկացման: Ծրագրում ընդգրկված համայնքներում բնակիչների կողմից ստեղծվել են արոտօգտագործողների սպառողական կոոպերատիվներ, որոնք հանդիսանալով ծրագրի շահառուներ, իրենց կանոնադրական նպատակների արդյունավետ իրականացման համար գյուղատնտեսական տեխնիկայի համալրման կարիք ունեն:  Նշված խնդիրների լուծմանն աջակցելու նպատակով ծրագրերի շրջանակներում ձեռք են բերվել` անհրաժեշտ անասնաբուժական սարքավորումներ ու գործիքներ, ստեղծված արոտօգտագործողների սպառողական կոոպերատիվների համար ձեռք է բերվել գյուղատնտեսական տեխնիկա։  Ձեռք բերված գույքը ժամանակավոր պահատվության է հանձնվել համապատասխան կոոպերատիվներին և կազմակերպություններին: Ընդ որում, ձեռք բերված գյուղատնտեսական տեխնիկայի 20 տոկոսը ներդրվել է կոոպերատիվների կողմից: |
| 3 | **Կարգավորման նպատակը և բնույթը** |
|  | Հայաստանի Հանրապետության ու Վերակառուցման և զարգացման միջազգային բանկի միջև 2014 թվականի օգոստոսի 6-ին կնքված վարկային համաձայնագրով հաստատվել է «Համայնքների գյուղատնտեսական ռեսուրսների կառավարման և մրցունակության» երկրորդ ծրագիրը, որն իրականացվում է ՀՀ էկոնոմիկայի նախարարության կողմից: Ծրագրի գլխավոր նպատակն արոտավայրերի բարելավումն ու անասնապահության զարգացման խթանումն է հանրապետության այն համայնքներում, որտեղ բնակչության եկամուտների հիմնական աղբյուրն անասնապահությունն է:  Ծրագրում ընդգրկված համայնքներում բնակիչների կողմից ստեղծվել են արոտօգտագործողների սպառողական կոոպերատիվներ, որոնք հանդիսանալով ծրագրի շահառուներ, իրենց կանոնադրական նպատակների արդյունավետ իրականացման համար գյուղատնտեսական տեխնիկայով համալրման ու նոր տեխնոլոգիաների կիրառման կարիք ունեն:  Ծրագրով նախատեսվում է նաև պետական հատվածի կարողությունների հզորացում՝ համապատասխան սարքավորումներով և գույքով հագեցման միջոցով։ |
| 5 | **Նախագծի մշակման գործընթացում ներգրավված ինստիտուտները և անձինք** |
|  | Նախագծի մշակումն իրականացվել է ՀՀ էկոնոմիկայի նախարարության աշխատակազմի կողմից: |
| 6 | **Ակնկալվող արդյունքները** |
|  | Առաջարկվող որոշման նախագծի ընդունման դեպքում կապահովվի Ծրագրի շրջանակներում ձեռք բերված անասնաբուժական սարքավորումների ու գործիքների, գյուղատնտեսական տեխնիկայի, ինչպես նաև Ծրագրի շահառուների գույքային և տեխնիկական աջակցության խնդիրների լուծումը:  Առաջարկվող որոշման նախագծի ընդունման դեպքում ակնկալվում են հետևյալ արդյունքները.  - կբավարարվի Հայաստանի Հանրապետության 56 համայնքում ստեղծված արոտօգտագործողների գմիավորում սպառողական կոոպերատիվի գյուղատնտեսական տեխնիկայի նկատմամբ պահանջարկը,  - Հայաստանի Հանրապետության էկոնոմիկայի նախարարության համակարգի 2 կազմակերպություն («Բանջարաբոստանային և տեխնիկական մշակաբույսերի գիտական կենտրոն» փակ բաժնետիրական ընկերությունը և «Գյուղատնտեսական ծառայությունների կենտրոն» պետական ոչ առևտրային կազմակերպություն) կունենա անհրաժեշտ տեխնիկա և սարքավորումներ,   * «Հայաստանի ազգային ագրարային համալսարան» հիմնադրամն կունենա ժամանակակից սարքավորումներով վերազինված անասնաբուժական կրթագիտական գերազանգության կենտրոն (կենդանիների մուլյաժներ և արհեստական սերմնավորման գործիքներ)՝ դասընթացներ իրականացնելու համար, * «Անասնաբույժների ազգային ասոցիացիա» հասարակական կազմակերպությանը կունենա անհրաժեշտ գործիքներ իր գործունեությունն իրականացնելու, մասնավորապես ուսուցումների և վերապատրաստումների անցկացման համար,   - էականորեն կբարելավվի ծրագրի շահառու հանդիսացող համայնքների սոցիալ-տնտեսական վիճակը և կբարձրանա ՀՀ էկոնոմիկայի նախարարության համակարգի 2 կազմակերպության կանոնադրական գործունեության արդյունավետությունը: |
| 7 | **Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ:** |
|  | Նախագիծը բխում է Հայաստանի Հանրապետության կառավարության 2021-2026թթ․ ծրագրի 2․4 կետի՝ Գյուղատնտեսություն, դրույթների հետ։  Մասնավորապես՝   * Խթանել գյուղատնտեսական նշանակության հողերի նպատակային և արդյունավետ օգտագործումը, չօգտագործվող հողերը շրջանառության մեջ դնելու և հողերը խոշորացնելու գործընթացը, * Ապահովել կենդանիների և բույսերի հիվանդությունների կանխարգելման արդյունավետ համակարգի ներդրումը և շահագործումը, * Ագրարային ոլորտի գիտակրթական հաստատություններին ցուցաբերել աջակցություն՝ շուկայի պահանջներին համապատասխան մասնագետներ պատրաստելու և վերապատրաստելու նպատակով ենթակետերից, * Շարունակել գյուղատնտեսական տեխնիկայի լիզինգի օժանդակության ծրագիրը՝ յուրաքանչյուր տարի տեխնիկայի հավաքակազմը թարմացնելով առնվազն 500 միավոր գյուղատնտեսական տեխնիկայով։   Նախագիծը բխում է նաև Հայաստանի վերափոխման՝ մինչև 2050 թվականի ռազմավարության մեգանպատակների 10-րդ կետից, այն է՝ «Արտադրողական և պատասխանատու ֆերմերություն – Կայացնենք նորարարական, արդյունավետ, բարձր ավելացված արժեք ստեղծող, կայուն զարգացող, բնական պաշարների նկատմամբ հոգատար և շրջակա միջավայրի հետ ներդաշնակ, էկոլոգիապես մաքուր արտադրանք ստեղծող ֆերմերություն։»։ |
| 8 | **«Գույք նվիրաբերելու մասին» Հայաստանի Հանրապետության կառավարության որոշման նախագծի ընդունման կապակցությամբ ՀՀ պետական բյուջեում և տեղական ինքնակառավարման մարմինների բյուջեներում ծախսերի և եկամուտների ավելացման կամ նվազեցման մասին** |
|  | «Գույք նվիրաբերելու մասին»Հայաստանի Հանրապետության կառավարության որոշման նախագծի ընդունման կապակցությամբ ՀՀ պետական բյուջեում և տեղական ինքնակառավարման մարմինների բյուջեներում ծախսերի և եկամուտների էական ավելացում կամ նվազեցում չի նախատեսվում: |
| 9 | **«Գույք նվիրաբերելու մասին» Հայաստանի Հանրապետության կառավարության որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու անհրաժեշտության բացակայության մասին** |
|  | «Գույք նվիրաբերելու մասին» Հայաստանի Հանրապետության կառավարության որոշման նախագծի ընդունումն այլ իրավական ակտերում փոփոխություններ և լրացումներ կատարելու անհրաժեշտություն չի առաջացնում: |
| 10 | **Միջազգային պայմանագրերով ստանձնած պարտավորություններին «Գույք նվիրաբերելու մասին» Հայաստանի Հանրապետության կառավարության որոշման նախագծի համապատասխանության մասին** |
|  | «Գույք նվիրաբերելու մասին»Հայաստանի Հանրապետության կառավարության որոշման նախագիծը չի հակասում Հայաստանի Հանրապետության միջազգային պայմանագրերով ստանձնած պարտավորություններին: |